戊午次吳山解空院乃端師子道場是日上已呈法中禅老
作者：葛勝仲
朝代：宋

paragraphs: 尋幽勇鼓枻，兹山初問津。
雲煙落吾手，若水清潾潾。
蒼官舊千章，類不赦斧斤。
以兹海藏湧，突兀干蒼旻。
獨餘三大夫，欹蓋皴龍鱗。
下閲往來輩，蜉蝣不知春。
迎賓上人者，貎古意甚真。
豈惟嗣老端，勢到粲忍親。
陟巘既幽絕，飛談復清新。
何庸浥寒波，更祓元規塵。